மேற்கோள்கள்   வானுலகால் சாந்தப்படுத்த முடியாத சோகம் எதுவும் பூமிக்கு ஏற்படுவதில்லை. - மூர்  அதிக வேலையாக அலைபவர்களுக்குக் கண்ணீர் விட நேரமில்லை. -பைரன்  சோகம் தோன்றினால், வார்த்தைகளால் வெளியிட வேண்டும்: பேசாமல் அடங்கியுள்ள கோபம் முறுகிக் கிடக்கும் இதயத்தை உடையச் செய்துவிடும். - ஷேக்ஸ்பியர்  ஒரு சோகம் (தனியே வராமல்) ஒரு வாரிசையும் கூட அழைத்துக் கொண்டு வரும். அதற்குப் பின்னால் வாரிசு தலையெடுக்கும். - ஷேக்ஸ்பியர்  வாழ்க்கையாகிய மணலில் சோகம் பலமாக மிதித்து நடப்பதால், அதன் தடங்கள் பதிந்துவிடுகின்றன. அவைகளைக் காலத்தால் அழிக்க முடிவதில்லை. - எச்நில்  சோகம் எவ்வளவு அதிகமோ அந்த அளவுக்கு நாவு பேச முடியாது. - டால்மாட்  சோகத்தோடு அனுபவம் வருகின்றது. நம் நம்பிக்கைகளில் எச்சரிக்கையாயிருக்க வேண்டுமென்று கற்பிக்கும் கொடுகையான அறிவும் ஏற்படுகின்றது. - இ. கபோரிடா